CELEX: 32010D0721(01)
Language: el
Date: 2010-07-19 00:00:00
Title: Απόφαση της Επιτροπής, της 19ης Ιουλίου 2010 , για τη χρηματοδότηση κατά το έτος 2010 των δραστηριοτήτων στον κτηνιατρικό τομέα που συνδέονται με την πολιτική της Ευρωπαϊκής Ένωσης για την ενημέρωση, τη στήριξη διεθνών οργανισμών, την κοινοποίηση ασθενειών και την εισαγωγή της πληροφορικής στις κτηνιατρικές διαδικασίες

21.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 199/1
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 19ης Ιουλίου 2010
   για τη χρηματοδότηση κατά το έτος 2010 των δραστηριοτήτων στον κτηνιατρικό τομέα που συνδέονται με την πολιτική της Ευρωπαϊκής Ένωσης για την ενημέρωση, τη στήριξη διεθνών οργανισμών, την κοινοποίηση ασθενειών και την εισαγωγή της πληροφορικής στις κτηνιατρικές διαδικασίες
   2010/C 199/01
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα (1), και ιδίως τα άρθρα 20, 23, το άρθρο 35 παράγραφος 2 και το άρθρο 36 παράγραφος 2,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 75 του δημοσιονομικού κανονισμού και το άρθρο 90 παράγραφος 1 των κανόνων εφαρμογής, της ανάληψης δαπάνης από τον προϋπολογισμό της Ευρωπαϊκής Ένωσης προηγείται απόφαση χρηματοδότησης που καθορίζει τα ουσιώδη στοιχεία της ενέργειας που συνεπάγεται δαπάνη και εκδίδεται από το όργανο ή από τις αρχές τις οποίες έχει εξουσιοδοτήσει το όργανο.
            
         
               (2)
            
            
               Σύμφωνα με το άρθρο 110 του δημοσιονομικού κανονισμού, πρέπει να εγκριθεί ετήσιο πρόγραμμα εργασίας για τις επιδοτήσεις.
            
         
               (3)
            
            
               Είναι αναγκαίο να καταρτιστεί πρόγραμμα εργασίας για τις δραστηριότητες της Ευρωπαϊκής Ένωσης στον κτηνιατρικό τομέα που συνδέονται με την πολιτική ενημέρωσης, τη στήριξη διεθνών οργανισμών, την κοινοποίηση των ασθενειών και την εισαγωγή της πληροφορικής στις κτηνιατρικές διαδικασίες. Δεδομένου ότι το πρόγραμμα εργασίας στα παραρτήματα αποτελεί ένα επαρκώς αναλυτικό πλαίσιο κατά την έννοια του άρθρου 90 παράγραφοι 2 και 3 του κανονισμού (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των λεπτομερών κανόνων εφαρμογής του κανονισμού (ΕΚ, Ευρατόμ) αριθ. 1605/2002 του Συμβουλίου για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2) (εφεξής «κανόνες εφαρμογής»), η παρούσα απόφαση συνιστά απόφαση χρηματοδότησης για τις δαπάνες που προβλέπονται στο πρόγραμμα εργασίας για τις επιδοτήσεις και τις δημόσιες συμβάσεις.
            
         
               (4)
            
            
               Το άρθρο 19 της απόφασης 2009/470/ΕΚ ορίζει ότι η Ένωση συμμετέχει οικονομικά στη διαμόρφωση πολιτικής για την ενημέρωση στον τομέα της υγείας των ζώων, της καλής μεταχείρισης των ζώων και της ασφάλειας των τροφίμων όσον αφορά προϊόντα ζωικής προέλευσης, η οποία περιλαμβάνει τη διεξαγωγή των αναγκαίων μελετών για την προετοιμασία και την ανάπτυξη νομοθεσίας στον τομέα της καλής μεταχείρισης των ζώων.
            
         
               (5)
            
            
               H Επιτροπή έχει αναλάβει τη δέσμευση να υποβάλλει στο Ευρωπαϊκό Κοινοβούλιο και στο Συμβούλιο εκθέσεις σχετικά με τις διάφορες μεθόδους αναισθητοποίησης των πουλερικών [άρθρο 27 παράγραφος 3 του κανονισμού (ΕΚ) αριθ. 1099/2009 του Συμβουλίου, της 24ης Σεπτεμβρίου 2009, για την προστασία των ζώων κατά τη θανάτωσή τους (3)], την καλή διαβίωση των ζώων κατά τη μεταφορά και τα εμπορικά ρεύματα ζώων εντός της διευρυμένης Ένωσης [άρθρο 32 του κανονισμού (ΕΚ) αριθ. 1/2005 του Συμβουλίου, της 22ας Δεκεμβρίου 2004, για την προστασία των ζώων κατά τη μεταφορά και συναφείς δραστηριότητες και για την τροποποίηση των οδηγιών 64/432/ΕΟΚ και 93/119/ΕΚ και του κανονισμού (ΕΚ) αριθ. 1255/97 (4)] και σχετικά με την επίδραση γενετικών παραμέτρων στις εντοπιζόμενες ανεπάρκειες, οι οποίες οδηγούν σε κακές συνθήκες διαβίωσης των κοτόπουλων [άρθρο 6 παράγραφος 1 της οδηγίας 2007/43/ΕΚ του Συμβουλίου, της 28ης Ιουνίου 2007, σχετικά με τον καθορισμό ελάχιστων κανόνων για την προστασία των κοτόπουλων που εκτρέφονται για την παραγωγή κρέατος (5)].
            
         
               (6)
            
            
               Η Επιτροπή έχει δεσμευτεί να βελτιώσει την ενημέρωση των ενδιαφερομένων και του γενικού κοινού σχετικά με τα πρότυπα καλής μεταχείρισης των ζώων στο κοινοτικό σχέδιο δράσης για την καλή μεταχείριση των ζώων που εγκρίθηκε το 2006 (6).
            
         
               (7)
            
            
               Η Επιτροπή έχει δεσμευτεί να υποβάλει στο Ευρωπαϊκό Κοινοβούλιο και στο Συμβούλιο έκθεση σχετικά με την κλωνοποίηση για παραγωγή τροφίμων έως τα τέλη του 2010. Στην έκθεση θα εξετάζονται όλες οι πτυχές της κλωνοποίησης για παραγωγή τροφίμων στο πλαίσιο της ισχύουσας νομοθεσίας και θα προσδιορίζονται οι πιθανές εναλλακτικές επιλογές. Απαιτούνται δεδομένα σχετικά με την τρέχουσα κατάσταση όσον αφορά τη χρησιμοποίηση της τεχνολογίας και τις επιπτώσεις για την υγεία και την καλή μεταχείριση των ζώων.
            
         
               (8)
            
            
               Η Ένωση θα πρέπει να αξιοποιήσει το «Παγκόσμιο Έτος Κτηνιατρικής 2011» προκειμένου να προβάλει την πολιτική της για την υγεία των ζώων και τη σημασία του ρόλου του επαγγέλματος του κτηνιάτρου για τη διαφύλαξη της δημόσιας υγείας, της υγείας των ζώων και της καλής μεταχείρισης των ζώων.
            
         
               (9)
            
            
               Το άρθρο 19 στοιχείο α) περίπτωση i) της απόφασης 2009/470/ΕΚ ορίζει ότι η Ένωση συμμετέχει οικονομικά στη συγκέντρωση και την αποθήκευση όλων των πληροφοριών που αφορούν την ενωσιακή νομοθεσία για την υγεία των ζώων, την καλή μεταχείριση των ζώων και την ασφάλεια των τροφίμων σε προϊόντα ζωικής προέλευσης.
            
         
               (10)
            
            
               Απαιτείται οικονομική συνεισφορά προκειμένου να καταστεί διαθέσιμη σε όλα τα κράτη μέλη η διαδραστική βάση δεδομένων κτηνιατρικής νομοθεσίας (Vetlex) που έχει δημιουργηθεί από τη ΓΔ Διεύρυνσης για τις υποψήφιες χώρες, τις δυνάμει υποψήφιες χώρες και τις χώρες που συμμετέχουν στην πρωτοβουλία Ευρωπαϊκή Πολιτική Γειτονίας.
            
         
               (11)
            
            
               Σύμφωνα με το άρθρο 22 της απόφασης 2009/470/ΕΚ, η Ένωση μπορεί να αναλαμβάνει ή να ενισχύει τα κράτη μέλη ή διεθνείς οργανώσεις με σκοπό την ανάληψη των τεχνικών και επιστημονικών ενεργειών που είναι αναγκαίες για την ανάπτυξη της ενωσιακής κτηνιατρικής νομοθεσίας και για την ανάπτυξη επιμόρφωσης ή κατάρτισης σε κτηνιατρικά θέματα.
            
         
               (12)
            
            
               Ο Παγκόσμιος Οργανισμός για την Υγεία των Ζώων (OIE) είναι ο διακυβερνητικός οργανισμός που είναι αρμόδιος για τη βελτίωση της υγείας των ζώων σε παγκόσμιο επίπεδο. Ο ΟΙΕ θα διοργανώσει παγκόσμια διάσκεψη για την κτηνιατρική νομοθεσία από τις 6 έως τις 8 Δεκεμβρίου 2010. Ο ΟΙΕ έχει πραγματοποιήσει μια πρώτη μελέτη σχετικά με την κτηνιατρική νομοθεσία και σκοπεύει να διευρύνει τη συζήτηση με όλα του τα μέλη στη διάρκεια της παγκόσμιας διάσκεψης. Είναι σημαντικό όλες οι χώρες μέλη του ΟΙΕ να υιοθετήσουν την προσέγγιση της ΕΕ στα θέματα κτηνιατρικής νομοθεσίας και η ΕΕ να στηρίξει ενεργά την εν λόγω διάσκεψη, ώστε να δοθεί με την ευκαιρία αυτή ώθηση στην πολιτική της Ένωσης για την υγεία των ζώων.
            
         
               (13)
            
            
               Δυνάμει του άρθρου 168 παράγραφος 1 στοιχείο γ) των κανόνων εφαρμογής, είναι δυνατή η χορήγηση επιδοτήσεων χωρίς να προηγηθεί πρόσκληση υποβολής προτάσεων στην περίπτωση οργανισμών που κατέχουν εκ των πραγμάτων θέση μονοπωλίου. Ως οργανισμός τυποποίησης βάσει της συμφωνίας ΥΦΠ του ΠΟΕ, και ως διακρατικός οργανισμός αρμόδιος για τη βελτίωση της υγείας των ζώων σε παγκόσμιο επίπεδο, ο ΟΙΕ διαθέτει εκ των πραγμάτων θέση μονοπωλίου στον τομέα αυτόν. Ως εκ τούτου, δεν απαιτείται πρόσκληση υποβολής προτάσεων προκειμένου η ΕΕ να συνεισφέρει στη διοργάνωση της παγκόσμιας διάσκεψης για την κτηνιατρική νομοθεσία.
            
         
               (14)
            
            
               Το άρθρο 35 παράγραφος 1 της απόφασης 2009/470/ΕΚ επιτρέπει τη χορήγηση οικονομικής ενίσχυσης της Ένωσης για την εφαρμογή συστημάτων ταυτοποίησης των ζώων και κοινοποίησης των ασθενειών.
            
         
               (15)
            
            
               Πρέπει να χορηγηθεί οικονομική συνδρομή της Ένωσης για τη διαχείριση και τη βελτίωση του συστήματος κοινοποίησης των ζωονόσων (ΣΚΖ) που βασίζεται στην απόφαση 2005/176/ΕΚ της Επιτροπής, της 1ης Μαρτίου 2005, για τον καθορισμό της κωδικοποιημένης μορφής και των κωδικών όσον αφορά τη γνωστοποίηση ασθενειών ζώων σύμφωνα με την οδηγία 82/894/ΕΟΚ του Συμβουλίου (7).
            
         
               (16)
            
            
               Η Επιτροπή έχει αναλάβει τη δέσμευση να βελτιώσει την ετοιμότητα της ΕΕ απέναντι σε μείζονες απειλές για την υγεία των ζώων, συμπεριλαμβανομένης της ενδυνάμωσης του δικτύου ταχείας αντίδρασης της Ένωσης, με την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών όσον αφορά μια νέα στρατηγική σχετικά με την υγεία των ζώων για την ΕΕ (2007-2013).
            
         
               (17)
            
            
               Το άρθρο 36 της απόφασης 2009/470/ΕΚ προβλέπει οικονομική συνεισφορά της Ένωσης για ορισμένα συστήματα πληροφορικής που χρησιμοποιούνται στο εμπόριο στο εσωτερικό της Ένωσης και στις εισαγωγές.
            
         
               (18)
            
            
               Είναι αναγκαίο να εξακολουθήσει να χορηγείται οικονομική συνεισφορά για την οργάνωση, τη διαχείριση και τη συντήρηση του ενοποιημένου μηχανογραφικού κτηνιατρικού συστήματος TRACES (Trade Control and Expert System) το οποίο θεσπίστηκε με την απόφαση 2003/24/ΕΚ της Επιτροπής, της 30ής Δεκεμβρίου 2002, όσον αφορά την ανάπτυξη ενός ενοποιημένου μηχανογραφικού κτηνιατρικού συστήματος (8).
            
         
               (19)
            
            
               Η παρούσα απόφαση χρηματοδότησης μπορεί επίσης να καλύπτει την καταβολή τόκων υπερημερίας βάσει του άρθρου 83 του δημοσιονομικού κανονισμού και του άρθρου 106 παράγραφος 5 των κανόνων εφαρμογής.
            
         
               (20)
            
            
               Για την εφαρμογή της παρούσας απόφασης είναι σκόπιμο να δοθεί ο ορισμός του όρου «ουσιώδης μεταβολή» κατά την έννοια του άρθρου 90 παράγραφος 4 των κανόνων εφαρμογής.
            
         
               (21)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΑΠΟΦΑΣΙΖΕΙ:
   Άρθρο 1
   Εγκρίνεται το ετήσιο πρόγραμμα εργασίας για την εφαρμογή του άρθρου 20, του άρθρου 23, του άρθρου 35 παράγραφος 2 και του άρθρου 36 παράγραφος 2 της απόφασης 2009/470/ΕΚ του Συμβουλίου, όπως αναφέρονται στα παραρτήματα I και II.
   Το πρόγραμμα εργασίας αποτελεί απόφαση χρηματοδότησης κατά την έννοια του άρθρου 75 του δημοσιονομικού κανονισμού.
   Άρθρο 2
   Το ανώτατο ποσό συνδρομής που εγκρίνεται από την παρούσα απόφαση για την εφαρμογή του προγράμματος ανέρχεται σε 4 935 000 ευρώ που θα αναληφθούν από την ακόλουθη γραμμή του γενικού προϋπολογισμού της Ευρωπαϊκής Ένωσης για το 2010:
   
               —
            
            
               γραμμή προϋπολογισμού 17 04 02 01: 4 935 000 ευρώ
            
         Οι εν λόγω πιστώσεις μπορεί επίσης να καλύπτουν τόκους υπερημερίας.
   Άρθρο 3
   1.   Ο διατάκτης μπορεί να εγκρίνει τυχόν αλλαγές στην παρούσα απόφαση που δεν θεωρούνται ουσιώδεις κατά την έννοια του άρθρου 90 παράγραφος 4 του κανονισμού (ΕΚ, Ευρατόμ) αριθ. 2342/2002, σύμφωνα με τις αρχές της χρηστής δημοσιονομικής διαχείρισης και της αναλογικότητας.
   2.   Τυχόν αλλαγές στις επιχορηγήσεις δράσεων που καλύπτονται από το πρόγραμμα εργασίας, το άθροισμα των οποίων δεν υπερβαίνει το 10 % της μέγιστης συνεισφοράς που προβλέπεται στο άρθρο 2 της παρούσας απόφασης, δεν θεωρούνται ουσιώδεις κατά την έννοια του άρθρου 90 παράγραφος 4 του κανονισμού (ΕΚ, Ευρατόμ) αριθ. 2342/2002, υπό την προϋπόθεση ότι δεν επηρεάζουν αισθητά το χαρακτήρα και το αντικείμενο του προγράμματος εργασίας.
   
      Βρυξέλλες, 19 Ιουλίου 2010.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 155 της 18.6.2009, σ. 30.
   
      (2)  ΕΕ L 357 της 31.12.2002, σ. 1.
   
      (3)  ΕΕ L 303 της 18.11.2009, σ. 1.
   
      (4)  ΕΕ L 3 της 5.1.2005, σ. 1.
   
      (5)  ΕΕ L 182 της 12.7.2007, σ. 19.
   
      (6)  COM(2006) 13 τελικό.
   
      (7)  ΕΕ L 59 της 5.3.2005, σ. 40.
   
      (8)  ΕΕ L 8 της 14.1.2003, σ. 44.
   
      ΠΑΡΑΡΤΗΜΑ I
      
         Απόφαση 2009/470/ΕΚ του Συμβουλίου, σχετικά με ορισμένες δαπάνες στον κτηνιατρικό τομέα, και ιδίως άρθρα 20, 23, άρθρο 35 παράγραφος 2 και άρθρο 36 παράγραφος 2 — Πρόγραμμα εργασίας για το 2010
      
      1.1.   Εισαγωγή
      
      Το πρόγραμμα αυτό περιλαμβάνει 8 μέτρα εφαρμογής για το έτος 2010. Βάσει των στόχων που αναφέρονται στην απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα, η κατανομή του προϋπολογισμού και οι κύριες ενέργειες έχουν ως εξής:
      
                  —
               
               
                  για επιδοτήσεις (στο πλαίσιο άμεσης κεντρικής διαχείρισης) (1.2):
                  
                              —
                           
                           
                              Ενωσιακή οικονομική συνεισφορά για την οργάνωση της παγκόσμιας διάσκεψης για την κτηνιατρική νομοθεσία που διοργανώνει ο OIE, από 6 έως 8 Δεκεμβρίου 2010, ύψους 200 000 EUR, η οποία αποτελεί ενωσιακή συγχρηματοδότηση κατ’ ανώτατο όριο 80 % των συνολικών επιλέξιμων δαπανών.
                           
                        
            
                  —
               
               
                  για δημόσιες συμβάσεις (στο πλαίσιο άμεσης κεντρικής διαχείρισης) (1.3):
                  
                              —
                           
                           
                              Χρήση σύμβασης-πλαισίου για την ανάπτυξη εργαλείων με σκοπό την προώθηση των θεμάτων που αφορούν την υγεία των ζώων και των αρχών της στρατηγικής σχετικά με την υγεία των ζώων, στο πλαίσιο του «Παγκόσμιου Έτους Κτηνιατρικής 2011» έως 1 100 000 EUR κατ’ ανώτατο όριο.
                           
                        
                              —
                           
                           
                              Εφαρμογή με αμοιβαία ανάθεση καθηκόντων μεταξύ της ΓΔ Υγείας και Καταναλωτών και της ΓΔ Διεύρυνσης βάσει γραπτής συμφωνίας μεταξύ των δύο ΓΔ σύμφωνα με το άρθρο 7 του εσωτερικού κανονισμού, όσον αφορά μια συνεισφορά για να καταστεί δυνατή η πρόσβαση των διοικητικών υπαλλήλων των κρατών μελών στη βάση δεδομένων Vetlex, για ανώτατο ποσό 75 000 EUR.
                           
                        
                              —
                           
                           
                              Χρησιμοποίηση σύμβασης-πλαισίου για μια μελέτη με σκοπό τη συγκέντρωση των διαθέσιμων πληροφοριών σχετικά με τις επιπτώσεις της κλωνοποίησης στην υγεία και στην καλή μεταχείριση των ζώων εκτροφής, για ανώτατο ποσό 50 000 EUR.
                           
                        
                              —
                           
                           
                              Χρησιμοποίηση συμβάσεων-πλαισίων για την οργάνωση, τη διαχείριση και τη συντήρηση του ενοποιημένου μηχανογραφικού κτηνιατρικού συστήματος TRACES (Trade Control and Expert System) για ανώτατο ποσό 2 210 000 EUR.
                           
                        
                              —
                           
                           
                              Χρησιμοποίηση σύμβασης-πλαισίου για μελέτες, δημοσιεύσεις και διάδοση πληροφοριών για τη στήριξη της στρατηγικής σχετικά με την καλή μεταχείριση των ζώων, για ανώτατο ποσό 600 000 EUR.
                           
                        
                              —
                           
                           
                              Χρησιμοποίηση σύμβασης-πλαισίου για μία μελέτη με σκοπό να εκτιμηθεί η ετοιμότητα της ΕΕ για την αντιμετώπιση μεγάλων απειλών για την υγεία των ζώων και να ενισχυθεί το δίκτυο ταχείας αντίδρασης της Ένωσης σε αυτό τον τομέα, για ανώτατο ποσό 200 000 EUR.
                           
                        
                              —
                           
                           
                              Χρησιμοποίηση σύμβασης-πλαισίου για την επικαιροποίηση του συστήματος κοινοποίησης των ζωονόσων (ΣΚΖ) με τις αναγκαίες τεχνικές βελτιώσεις, για ανώτατο ποσό 500 000 EUR.
                           
                        
            1.2.   Επιδοτήσεις
      
      1.2.1.   Ενωσιακή οικονομική συνδρομή για τη χρηματοδότηση της παγκόσμιας διάσκεψης για την κτηνιατρική νομοθεσία που διοργανώνει ο OIE, από 6 έως 8 Δεκεμβρίου 2010
      
      Οι επιδοτήσεις καλύπτονται από γραπτή συμφωνία.
      ΝΟΜΙΚΗ ΒΑΣΗ
      Άρθρο 23 της απόφασης 2009/470/ΕΚ του Συμβουλίου.
      ΓΡΑΜΜΗ ΠΡΟΫΠΟΛΟΓΙΣΜΟΥ
      17 04 02 01
      ΣΤΟΧΟΙ ΠΟΥ ΠΡΕΠΕΙ ΝΑ ΕΠΙΤΕΥΧΘΟΥΝ ΚΑΙ ΑΝΑΜΕΝΟΜΕΝΑ ΑΠΟΤΕΛΕΣΜΑΤΑ
      Ο ΟΙΕ θα διοργανώσει παγκόσμια διάσκεψη για την κτηνιατρική νομοθεσία από τις 6 έως τις 8 Δεκεμβρίου 2010.
      Ο ΟΙΕ έχει πραγματοποιήσει μια πρώτη μελέτη σχετικά με την κτηνιατρική νομοθεσία και σκοπεύει να διευρύνει τη συζήτηση με όλα του τα μέλη στη διάρκεια της παγκόσμιας διάσκεψης. Είναι σημαντικό όλες οι χώρες μέλη του ΟΙΕ να υιοθετήσουν την προσέγγιση της ΕΕ στα θέματα κτηνιατρικής νομοθεσίας και η ΕΕ να στηρίξει ενεργά την εν λόγω διάσκεψη.
      ΠΕΡΙΓΡΑΦΗ ΚΑΙ ΣΤΟΧΟΙ ΤΟΥ ΜΕΤΡΟΥ ΕΦΑΡΜΟΓΗΣ
      Ενωσιακή οικονομική συνδρομή για τη χρηματοδότηση της παγκόσμιας διάσκεψης για την κτηνιατρική νομοθεσία.
      ΥΛΟΠΟΙΗΣΗ
      Άμεση κεντρική.
      ΑΠΕΥΘΕΙΑΣ ΑΝΑΘΕΣΗ: ΆΡΘΡΟ 168 ΠΑΡΑΓΡΑΦΟΣ 1 ΣΤΟΙΧΕΙΟ Γ)
      ΕΝΔΕΙΚΤΙΚΟ ΠΟΣΟ ΤΗΣ ΕΠΙΔΟΤΗΣΗΣ
      200 000 EUR
      ΑΝΩΤΑΤΟ ΕΠΙΤΡΕΠΟΜΕΝΟ ΠΟΣΟΣΤΟ ΣΥΓΧΡΗΜΑΤΟΔΟΤΗΣΗΣ
      Κατ’ ανώτατο όριο 80 % των συνολικών επιλέξιμων δαπανών σχετικά με τη διοργάνωση της παγκόσμιας διάσκεψης.
      1.3.   Σύναψη συμβάσεων
      
      Το συνολικό ύψος των πιστώσεων που έχουν διατεθεί από τον προϋπολογισμό του 2010 για τις δημόσιες συμβάσεις ανέρχεται σε 4 735 000 EUR.
      1.3.1.   Εκστρατεία επικοινωνίας με σκοπό την προώθηση του «Παγκόσμιου Έτους Κτηνιατρικής 2011»
      
      ΝΟΜΙΚΗ ΒΑΣΗ
      Άρθρο 20 της απόφασης 2009/470/ΕΚ του Συμβουλίου
      ΓΡΑΜΜΗ ΠΡΟΫΠΟΛΟΓΙΣΜΟΥ
      17 04 02 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Κατ’ ανώτατο, τέσσερις συμβάσεις παροχής υπηρεσιών
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Ανάπτυξη της εκστρατείας επικοινωνίας για το «Παγκόσμιο Έτος Κτηνιατρικής 2011» με σκοπό να δοθεί ώθηση στην πολιτική της Ένωσης για την υγεία των ζώων στη διάρκεια του εν λόγω έτους, συμπεριλαμβανομένων διαφόρων επικοινωνιακών δράσεων και εργαλείων. Για λεπτομέρειες βλέπε παράρτημα ΙΙ.
      ΥΛΟΠΟΙΗΣΗ
      Άμεση κεντρική
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      —
      ΕΙΔΙΚΗ ΣΥΜΒΑΣΗ
      Σύναψη τουλάχιστον τεσσάρων ειδικών συμβάσεων παροχής υπηρεσιών (κατά τη διάρκεια του δευτέρου τριμήνου του 2010) βάσει της σύμβασης-πλαισίου αναφοράς ΧΧΧ (ο αριθμός αναφοράς θα προστεθεί πριν από την έγκριση).
      1.3.2.   Διάθεση της Vetlex στις διοικητικές υπηρεσίες όλων των κρατών μελών
      
      ΝΟΜΙΚΗ ΒΑΣΗ
      Άρθρο 20 της απόφασης 2009/470/ΕΚ του Συμβουλίου
      ΓΡΑΜΜΗ ΠΡΟΫΠΟΛΟΓΙΣΜΟΥ
      17 04 02 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Εφαρμογή με αμοιβαία ανάθεση καθηκόντων μεταξύ της ΓΔ Υγείας και Καταναλωτών και της ΓΔ Διεύρυνσης βάσει γραπτής συμφωνίας μεταξύ των δύο ΓΔ σύμφωνα με το άρθρο 7 του εσωτερικού κανονισμού
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΑΝ ΕΙΝΑΙ ΔΥΝΑΤΟΝ)
      Η βάση δεδομένων Vetlex είναι μια υπάρχουσα διαδραστική βάση δεδομένων που περιλαμβάνει το σύνολο της κτηνιατρικής νομοθεσίας στην οποία, προς το παρόν, έχουν πρόσβαση οι υποψήφιες χώρες, οι δυνάμει υποψήφιες χώρες και οι χώρες που συμμετέχουν στην πρωτοβουλία Ευρωπαϊκή Πολιτική Γειτονίας. Επικαιροποιείται μέσα σε διάστημα 24 ωρών από τη δημοσίευση νέας νομοθεσίας και περιέχει τις ενοποιημένες εκδόσεις της σχετικής νομοθεσίας. Η διαχείρισή της εξασφαλίζεται από μια εξωτερική εταιρεία που έχει συνάψει σύμβαση με τη ΓΔ Διεύρυνσης.
      Τα κεφάλαια για την κάλυψη του κόστους της Vetlex προέρχονται, προς το παρόν, από τον προϋπολογισμό της ΓΔ Διεύρυνσης και κατά συνέπεια δεν είναι δυνατόν να δοθεί πρόσβαση στα κράτη μέλη.
      Με την προβλεπόμενη συνεισφορά, θα δοθεί δυνατότητα πρόσβασης των υπαλλήλων των διοικητικών υπηρεσιών των κρατών μελών στη βάση Vetlex.
      ΥΛΟΠΟΙΗΣΗ
      —
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Μετά την έκδοση της παρούσας απόφασης
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      75 000 EUR
      ΕΙΔΙΚΉ ΣΎΜΒΑΣΗ
      Γραπτή συμφωνία μεταξύ της ΓΔ SANCO και της ΓΔ ELARG
      1.3.3.   Μελέτη για τις επιπτώσεις της κλωνοποίησης στην υγεία και στην καλή μεταχείριση των ζώων εκτροφής
      
      ΝΟΜΙΚΗ ΒΑΣΗ
      Άρθρο 23 της απόφασης 2009/470/ΕΚ του Συμβουλίου
      ΓΡΑΜΜΉ ΠΡΟΫΠΟΛΟΓΙΣΜΟΎ
      17 04 02 01
      ΕΝΔΕΙΚΤΙΚΌΣ ΑΡΙΘΜΌΣ ΚΑΙ ΕΊΔΟΣ ΠΡΟΒΛΕΠΌΜΕΝΩΝ ΣΥΜΒΆΣΕΩΝ
      Μία σύμβαση παροχής υπηρεσιών (χρήση υφιστάμενης σύμβασης-πλαισίου)
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΆΝ ΕΊΝΑΙ ΔΥΝΑΤΟΝ)
      Θα συγκεντρωθούν δεδομένα σχετικά με τις αρνητικές επιπτώσεις αυτής της τεχνολογίας στα κλωνοποιημένα ζώα και στις παρένθετες μητέρες τους. Θα πραγματοποιηθεί σύγκριση με άλλες τεχνολογίες καθώς και ανάλυση του δυναμικού βελτίωσης της συγκεκριμένης τεχνικής.
      Ένα άλλο αντικείμενο της μελέτης θα είναι ο αντίκτυπος της κλωνοποίησης στη βιοποικιλότητα, στα προγράμματα αναπαραγωγής και στη βιοασφάλεια.
      ΥΛΟΠΟΙΗΣΗ
      Άμεση κεντρική
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Πρώτο εξάμηνο του 2010
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      50 000 EUR
      ΕΙΔΙΚΗ ΣΥΜΒΑΣΗ
      Σύναψη μίας ειδικής σύμβασης παροχής υπηρεσιών (κατά τη διάρκεια του δευτέρου τριμήνου του 2010) βάσει της σύμβασης-πλαισίου αναφοράς XXX (ο αριθμός αναφοράς θα προστεθεί πριν από την έγκριση).
      1.3.4.   Φιλοξενία, διαχείριση, συντήρηση και περαιτέρω ανάπτυξη του ενοποιημένου μηχανογραφικού κτηνιατρικού συστήματος TRACES (Trade Control and Expert System)
      
      ΝΟΜΙΚΗ ΒΑΣΗ
      Άρθρο 36 παράγραφος 2 της απόφασης 2009/470/ΕΚ του Συμβουλίου
      ΓΡΑΜΜΗ ΠΡΟΫΠΟΛΟΓΙΣΜΟΥ
      17 04 02 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Διάφορες συμβάσεις παροχής υπηρεσιών (χρήση υφιστάμενων συμβάσεων-πλαισίων)
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΑΝ ΕΙΝΑΙ ΔΥΝΑΤΟΝ)
      
                  —
               
               
                  1 935 000 EUR για τη φιλοξενία, τη διαχείριση και τη συντήρηση του ενοποιημένου μηχανογραφικού κτηνιατρικού συστήματος TRACES (Trade Control and Expert System), υλικοτεχνική υποστήριξη στο πλαίσιο παροχής βοήθειας στους χρήστες του συστήματος TRACES, συνεισφορά στις κεντρικές υπηρεσίες, επικοινωνία, διαδικτυακός τόπος, ασφάλεια και αγορά (συντήρηση και υποστήριξη) αδειών λογισμικού
               
            
                  —
               
               
                  150 000 EUR για την ανάπτυξη και την εφαρμογή μιας βάσης πληροφορικής για την ανταλλαγή πληροφοριών μεταξύ των εθνικών βάσεων δεδομένων για τα βοοειδή, σε συνδυασμό με την πιστοποίηση μέσω του συστήματος TRACES
               
            
                  —
               
               
                  125 000 EUR για μια μελέτη με στόχο να αναλυθούν οι τεχνικές απαιτήσεις για την εφαρμογή της ηλεκτρονικής πιστοποίησης μέσω του συστήματος TRACES και να αναλυθεί η υπάρχουσα λύση όσον αφορά τις ηλεκτρονικές υπογραφές στα κράτη μέλη.
               
            ΥΛΟΠΟΙΗΣΗ
      Άμεση κεντρική
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      —
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      2 210 000 EUR [μέρος των 140 εκατ. EUR ESP DESIS I & II (υπηρεσίες ανάπτυξης ΤΠ από τη DIGIT)]
      ΕΙΔΙΚΗ ΣΥΜΒΑΣΗ
      Σύναψη διαφόρων ειδικών συμβάσεων παροχής υπηρεσιών (κατά τη διάρκεια του τρίτου τριμήνου του 2010) βάσει των συμβάσεων-πλαισίων αναφοράς DIGIT 05650, 05710, 05711, 05716, 06210, 06350.
      Σύναψη πρόσκλησης εκδήλωσης ενδιαφέροντος βάσει του κωδικού 4-12 που δημοσιεύεται με αριθμό αναφοράς 2005/S 208-204587 (κατά τη διάρκεια του τρίτου τριμήνου του 2010)
      1.3.5.   Μελέτες, δημοσιεύσεις και διάδοση πληροφοριών για την υποστήριξη της στρατηγικής για την καλή μεταχείριση των ζώων
      
      ΝΟΜΙΚΗ ΒΑΣΗ
      Άρθρο 20 της απόφασης 2009/470/ΕΚ
      ΓΡΑΜΜΗ ΠΡΟΫΠΟΛΟΓΙΣΜΟΥ
      17 04 02 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Επτά συμβάσεις παροχής υπηρεσιών κατ’ ανώτατο όριο (χρήση υφιστάμενων συμβάσεων-πλαισίων).
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΑΝ ΕΙΝΑΙ ΔΥΝΑΤΟΝ)
      
                  —
               
               
                  Μελέτη των επιπτώσεων των πιθανών μέτρων για μια στρατηγική της ΕΕ για την καλή μεταχείριση των ζώων.
               
            
                  —
               
               
                  Μελέτη για την εκτίμηση των κοινωνικοοικονομικών και περιβαλλοντικών επιπτώσεων της σταδιακής κατάργησης ορισμένων μεθόδων αναισθητοποίησης των πουλερικών όπως η αναισθητοποίηση με πολλαπλό ηλεκτρικό υδρόλουτρο.
               
            
                  —
               
               
                  Έκθεση για τον αντίκτυπο του κανονισμού (ΕΚ) αριθ. 1/2005 για την καλή μεταχείριση των ζώων, συνεκτιμώντας την εφαρμογή των απαιτήσεων για τα συστήματα καθοδήγησης, καθώς και τις κοινωνικοοικονομικές επιπτώσεις, συμπεριλαμβανομένων περιφερειακών θεμάτων.
               
            
                  —
               
               
                  Οργάνωση διεθνούς διάσκεψης για την εκπαίδευση σε θέματα καλής μεταχείρισης των ζώων, με σκοπό να ενημερωθούν περαιτέρω οι πολίτες για την καλή μεταχείριση των ζώων και να αυξηθεί η ευαισθητοποίηση ως προς τη σημασία της εκπαίδευσης σε θέματα μεταχείρισης των ζώων.
               
            
                  —
               
               
                  Μελέτη για να αξιολογηθούν οι κοινωνικοοικονομικές και περιβαλλοντικές επιπτώσεις των πιθανών μέτρων για την ελαχιστοποίηση των προβλημάτων καλής διαβίωσης των κοτόπουλων κρεατοπαραγωγής που συνδέονται με τη γενετική επιλογή καθώς και για την ελαχιστοποίηση των προβλημάτων καλής μεταχείρισης που οφείλονται στον τρόπο εκτροφής των πτηνών αναπαραγωγής.
               
            ΥΛΟΠΟΙΗΣΗ
      Άμεση κεντρική
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      —
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      600 000 EUR
      ΕΙΔΙΚΗ ΣΥΜΒΑΣΗ
      Σύναψη επτά ειδικών συμβάσεων παροχής υπηρεσιών κατ’ ανώτατο όριο (κατά τη διάρκεια του πρώτου εξαμήνου του 2010) βάσει της σύμβασης-πλαισίου αναφοράς, της εκτίμησης επιπτώσεων και των συναφών υπηρεσιών, παρτίδα 3, τροφική αλυσίδα, αριθμός σύμβασης SANCO/2008/01/055. Κατ’ εξαίρεση, για τη διοργάνωση της διεθνούς διάσκεψης για την εκπαίδευση σε θέματα καλής μεταχείρισης των ζώων, θα συναφθούν ειδικές συμβάσεις παροχής υπηρεσιών ή συμφωνίες επιπέδου εξυπηρέτησης.
      1.3.6.   Αξιολόγηση του δικτύου ταχείας αντίδρασης της ΕΕ, της διαχείρισης κρίσεων και της επικοινωνιακής ικανότητας όσον αφορά ορισμένες μεταδοτικές ζωονόσους
      
      ΝΟΜΙΚΗ ΒΑΣΗ
      Άρθρο 23 της απόφασης 2009/470/ΕΚ του Συμβουλίου
      ΓΡΑΜΜΗ ΠΡΟΫΠΟΛΟΓΙΣΜΟΥ
      17 04 02 01
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Μία σύμβαση παροχής υπηρεσιών (χρήση υφιστάμενης σύμβασης-πλαισίου)
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΆΝ ΕΊΝΑΙ ΔΥΝΑΤΟΝ)
      Μελέτη για την αξιολόγηση του δικτύου ταχείας αντίδρασης της ΕΕ, της διαχείρισης κρίσεων και της επικοινωνιακής ικανότητας όσον αφορά ορισμένες μεταδοτικές ζωονόσους
      ΥΛΟΠΟΙΗΣΗ
      Άμεση κεντρική
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Πρώτο εξάμηνο του 2010
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      200 000 EUR
      ΕΙΔΙΚΗ ΣΥΜΒΑΣΗ
      Σύμβαση-πλαίσιο για την παροχή αξιολόγησης της ΓΔ SANCO 2009-2013 Παρτίδα 3 (Τροφική αλυσίδα), ο αριθμός της σύμβασης είναι SANCO/2008/01/055
      1.3.7.   Σύστημα κοινοποίησης των ζωονόσων (ΣΚΖ)
      
      ΝΟΜΙΚΗ ΒΑΣΗ
      Άρθρο 35 παράγραφος 2 της απόφασης 2009/470/ΕΚ του Συμβουλίου
      ΓΡΑΜΜΗ ΠΡΟΫΠΟΛΟΓΙΣΜΟΥ
      17 04 02 01
      ΕΝΔΕΙΚΤΙΚΌΣ ΑΡΙΘΜΌΣ ΚΑΙ ΕΊΔΟΣ ΠΡΟΒΛΕΠΌΜΕΝΩΝ ΣΥΜΒΆΣΕΩΝ
      Τρεις συμβάσεις παροχής υπηρεσιών κατ’ ανώτατο όριο (χρήση υφιστάμενων συμβάσεων-πλαίσιο)
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΆΝ ΕΊΝΑΙ ΔΥΝΑΤΟΝ)
      Στόχος της παρούσας δημόσιας σύμβασης είναι:
      
                  —
               
               
                  150 000 EUR για τρέχουσες εργασίες σχετικά με το σύστημα ΣΚΖ
               
            
                  —
               
               
                  150 000 EUR για προετοιμασία του ΣΚΖ για χρήση από τις ιστοϋπηρεσίες για τα εισερχόμενα και τα εξερχόμενα μηνύματα και για να καταστεί το ΣΚΖ συμβατό με το σύστημα κοινοποίησης του ΟΙΕ
               
            
                  —
               
               
                  50 000 EUR για αντιστοίχιση: προσθήκη προγράμματος αντιστοίχισης διαδικτύου στο ΣΚΖ και στις ιστοσελίδες της SANCO
               
            
                  —
               
               
                  50 000 EUR για την αντιστοίχιση: βελτίωση της παραγωγής μέσω του ArcMAP
               
            
                  —
               
               
                  100 000 EUR για άδειες χρήσης και υποστήριξη
               
            ΥΛΟΠΟΙΗΣΗ
      Άμεση κεντρική
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Έχει ήδη εκτελεστεί από τη DIGIT
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      500 000 EUR
      ΕΙΔΙΚΗ ΣΥΜΒΑΣΗ
      Σύναψη τριών ειδικών συμβάσεων παροχής υπηρεσιών κατ’ ανώτατο όριο (κατά τη διάρκεια του 2010) βάσει της σύμβασης-πλαισίου αναφοράς DI 5710-5750
   
   
      ΠΑΡΑΡΤΗΜΑ II
      
         Έγγραφο προγραμματισμού στο οποίο αναλύονται οι κοινές επικοινωνιακές δράσεις που αναφέρονται στο Μνημόνιο Συμφωνίας μεταξύ της Ευρωπαϊκής Επιτροπής και του Παγκόσμιου Οργανισμού για την Υγεία των Ζώων (ΟΙΕ) όσον αφορά κοινές επικοινωνιακές δράσεις το 2011
          (1)
      
      1.   Παραγωγή βιντεοκλίπ
      
      Η Επιτροπή θα προσδιορίσει τον ανάδοχο ο οποίος θα αναλάβει την παραγωγή έξι (6) βιντεοκλίπ για θέματα υγείας των ζώων που θα αφορούν, για παράδειγμα, την καθημερινή εργασία των κτηνιάτρων με μεγάλα ζώα σε αγροκτήματα, το εμπόριο ζωντανών ζώων και προϊόντων ζωικής προέλευσης, την ασφάλεια των τροφίμων, την καλή μεταχείριση των ζώων, τον έλεγχο των ζωονόσων, τη διαχείριση κρίσεων, και την επισιτιστική ασφάλεια.
      Η Επιτροπή θα χρηματοδοτήσει την παραγωγή και τη διάδοση των βιντεοκλίπ μέσω στοχοθετημένων διαδικτυακών τόπων όπως το EU tube και, πιθανώς, μέσω τηλεοπτικών καναλιών στα κράτη μέλη της ΕΕ.
      Από την πλευρά του, ο ΟΙΕ θα εξασφαλίσει τη δωρεάν προμήθεια αμοντάριστων εικόνων μεγάλης διάρκειας προκειμένου να χρησιμοποιηθούν από τον ανάδοχο που θα ορίσει η Επιτροπή, αποκλειστικά για την παραγωγή των έξι βιντεοκλίπ. Ο ΟΙΕ μπορεί ενδεχομένως να διανείμει τα βιντεοκλίπ σε άλλα κράτη μέλη του ΟΙΕ μέσω των δικών του μέσων.
      Κατόπιν συμφωνίας, οι δύο εταίροι θα επιβλέπουν κάθε στάδιο της επεξεργασίας των βιντεοκλίπ.
      Η Επιτροπή θα κατέχει τα δικαιώματα δημιουργού των τελικών εκδόσεων των βιντεοκλίπ, αλλά θα ζητήσει την έγκριση του ΟΙΕ όσον αφορά τους τρόπους περαιτέρω αντιγραφής, τροποποίησης και εκ νέου χρήσης τμημάτων ή του συνόλου του υλικού που θα παραχθεί από τον ανάδοχο.
      Η Επιτροπή θα επιτρέψει στον ΟΙΕ να χρησιμοποιεί δωρεάν τα βιντεοκλίπ αλλά ο ΟΙΕ θα πρέπει να παρέχει πληροφορίες στην Επιτροπή σχετικά με τη διανομή των βιντεοκλίπ.
      2.   Κτηνιατρική εβδομάδα 2011 της ΕΕ και σχεδιασμός διαφημιστικών πανό
      
      Θα δημιουργηθεί οπτική ταυτότητα για την κτηνιατρική εβδομάδα 2011 της ΕΕ, στην οποία θα ενσωματωθούν στοιχεία της εκστρατείας «Παγκόσμιο Έτος Κτηνιατρικής 2011» (Vet2011), και θα χρησιμοποιηθεί σε ορισμένα συναφή επικοινωνιακά εργαλεία.
      Έχει συμφωνηθεί ότι η εν λόγω οπτική ταυτότητα θα ενσωματώνει ή θα προσαρμόζει στοιχεία του ήδη υπάρχοντος σχεδιασμού Vet2011. Κάθε τυχόν ουσιαστική τροποποίηση του υπάρχοντος λογοτύπου του Vet2011 θα πρέπει να υποβάλλεται για έγκριση στο γενικό διευθυντή του ΟΙΕ δρα Bernard Vallat και στον πρόεδρο της επιτροπής εμψύχωσης και συντονισμού του Vet2011, καθηγητή Jean-François Chary.
      Στο πλαίσιο του Vet2011, η Επιτροπή σκοπεύει να χρησιμοποιήσει την οπτική ταυτότητα που θα αναπτυχθεί για τη δημιουργία διαφημιστικών πανό, συμπεριλαμβανομένων των λογοτύπων της ΕΕ και του ΟΙΕ. Ένα από αυτά τα διαφημιστικά πανό θα αναρτηθεί στο κτίριο Berlaymont κατά την εβδομάδα της 17-24 Ιανουαρίου 2011. Επιπροσθέτως, η Επιτροπή θα αναπτύξει και θα παραγάγει το ίδιο πανό σε μικρότερες διαστάσεις, το οποίο θα αναρτηθεί στα κεντρικά γραφεία του ΟΙΕ σημαίνοντας την έναρξη του παγκόσμιου έτους κτηνιατρικής. Ο ΟΙΕ θα εξασφαλίσει την τοποθέτηση του πανό στο χώρο που θα επιλεγεί, καθώς και την απομάκρυνσή του από αυτόν. Η Επιτροπή θα καλύψει τα έξοδα τοποθέτησης και απομάκρυνσης του πανό μόνο για το κτίριο Berlaymont. Με την ανάρτηση αυτών των πανό σε πολλούς χώρους θα αυξηθεί η προβολή του έργου της Επιτροπής και του ΟΙΕ.
      3.   Διαγωνισμός φωτογραφίας στο διαδίκτυο
      
      Στο πλαίσιο της εκστρατείας «Παγκόσμιο Έτος Κτηνιατρικής 2011» προγραμματίζεται η οργάνωση διαγωνισμού φωτογραφίας στο διαδίκτυο. Αυτός ο διαδικτυακός τόπος αναμένεται να δώσει στο ευρύ κοινό από την ΕΕ και από όλο τον κόσμο τη δυνατότητα συμμετοχής σε διαγωνισμό φωτογραφίας, με τη μεταφόρτωση των φωτογραφιών και των στοιχείων επικοινωνίας τους στον εξυπηρετητή. Ο διαγωνισμός φωτογραφίας προβλέπεται να περιλαμβάνει διαφορετικές κατηγορίες, τόσο ως προς τους συμμετέχοντες όσο και ως προς τα θέματα των φωτογραφιών. Ο σχεδιασμός του διαδικτυακού τόπου πρέπει να συνεκτιμά το γεγονός αυτό και να ενσωματώνει την οπτική ταυτότητα που θα δημιουργηθεί για την εκστρατεία καθώς και τους λογοτύπους της ΕΕ και του ΟΙΕ.
      Το σχέδιο θα χρηματοδοτηθεί από την Επιτροπή και προβλέπεται ότι οι φωτογραφίες που θα επιλεγούν θα κοινοποιηθούν στη διάρκεια της κτηνιατρικής εβδομάδας 2011 της Επιτροπής, η οποία θα διεξαχθεί από 16 έως 22 Μαΐου 2011. Ο ΟΙΕ από την πλευρά του θα προωθήσει το διαγωνισμό και θα εξασφαλίσει την ενεργό συμμετοχή του στην επιλογή των φωτογραφιών που θα βραβευτούν και στη δημοσίευσή τους σε εξωτερικά περίπτερα, ιδίως στους χώρους της 79ης γενικής συνέλευσης στο Παρίσι και στα κεντρικά γραφεία του ΟΙΕ στο Παρίσι.
      4.   Περίπτερα στη Grüne Woche (Βερολίνο)/στο Salon de l’Agriculture (Παρίσι)
      
      Η Επιτροπή και ο ΟΙΕ συμφωνούν ότι το Vet2011 θα πρέπει να εορταστεί ως μείζον γεγονός στις δύο μεγαλύτερες ευρωπαϊκές εμπορικές εκθέσεις ζώων και τροφίμων, στη Γερμανία και στη Γαλλία αντίστοιχα, τον Ιανουάριο και το Φεβρουάριο του 2011.
      Βάσει συμφωνίας, η Επιτροπή θα χρηματοδοτήσει την κατασκευή του περιπτέρου και του σχετικού έντυπου επικοινωνιακού υλικού, καθώς και διαφημιστικών φυλλαδίων. Ο ΟΙΕ από την πλευρά του θα διαπραγματευτεί με τις αρμόδιες αρχές τη δωρεάν παραχώρηση των περιπτέρων/των χώρων στις εκθέσεις. Βάσει συμφωνίας, οι αντιπρόσωποι της Επιτροπής και του ΟΙΕ θα είναι παρόντες στο κοινό περίπτερο κατά τη διάρκεια των εκθέσεων.
      
         (1)  Ε(2010) 3526.